Case ID: 1001268
Sentence 1: Ona görə də məcbur olub cavabdehə dəfələrlə xəbərdarlıq etmişdir və ondan mənzilindəki xətlərini təmir etməyi xahiş etmişdir.Mənzildən su axıdılması ilə əlaqədar dəfələrlə mənzil istismar sahəsinə müraciət etmişdir, tədbir görülməsini tələb tələb etmişdir.Mənzil istismar sahəsinin əməkdaşları dəfələrlə qonşu mənzilin sahibinə,cavabdehə xəbərdarlıq etmiş, qanunsuzluğa son qoyulmasını tələb etmişlər.Lakin heç bir nəticəsi olmayıb.Belə ki, Cavabdeh acıqlı şəkildə mənzildə təmir işləri aparmayacağını bildirirr.Ona görə də 22.07.2019-cu il tarixdə Xüsusi Təyinatlı Mənzil Kommunal Təsərrüfat Birliyi Mənzil İstismar fondunun əməkdaşlarının iştirakı ilə mənzillərə baxış keçirilib və qonşunun sanitar qovşağından 9 saylı mənzilə suyun axıdılması, mənzilinin pis vəziyyətə düşməsi,mənzilində əşyaların xarab olması aşkar edilib,mənzildə divar kağızlarının qopması və ya pis vəziyyətə düşməsi,bununla əlaqədar ona böyük məbləğdə ziyan dəyməsi barədə akt tərtib olunub.Bu vaxta qədər cavabdehdən dəyən ziyanın ödənilməsi və ya mənzilin təmir olunması tələb olunsa da,cavabdeh hər dəfə müxtəlif bəhanələr gətirərək imtina edib.Ona görə də hesab edir ki,cavabdehin hərəkətlərinə məhkəmə tərəfindən qiymət verilməli və ona vurulan maddi və mənəvi zərər ödənilməli və mənzil cavabdeh tərəfindən bərpa olunmalıdır.Cavabdeh qanunsuz hərəkətləri nəticəsində ona 1500 manat maddi ziyan, 500 manat mənəvi ziyan vurmuşdur.Bundan başqa,ödənilən 30 manat dövlət rüsumu da cavabdeh tərəfindən ona qaytarılmalıdır.Odur ki, qeyd olunanları nəzərə alıb, Cavabdeh oğlunun qanunsuzhərəkəti nəticəsində onun Bakı şəhəri,Nizami rayonu,M.X.Şərifli küçəsindəki 4B saylı evin 9 saylı mənzilinə vurmuş olduğu 1500 manat maddi ziyanın,500 manat mənəvi ziyanın və ödənilmiş dövlət rüsumuna görə ödənilmiş 30 manat pulun onun xeyrinə tutulması barədə qətnamə çıxarılmasını xahiş edir.